cyanic-selkie/wikianc huggingface dataset:
Одмазда (ТВ серија)
Главни улоги
Џош Боумен ја игра улогата на Даниел Грејсон,најстариот син на семејството Грејсон.Поранешно момче кое сака да се забавува сè додека не направи сообракајна несреќа во пијана состојба,што резултира со парализа на една млада девојка.Студент на универзитетот Харвард,а подоцна и бизнис партнер на Конрад.Тој длабоко се вљубува во Емили и по извесно време ја запросува.На нивната свршувачка тој е обвинет за убиството на Тајлор Берол,но подоцна е ослободен од обвинението.Неговата свршувачка со емили завршува на крајот на првата сезона кога дознава за бакнежот на Емили и Џек.Откако Конрад ќе му ја раскаже на Даниел вистинската приказна за Дејвид Кларк,тој одбира да го поддржи татко му и да ја преземе компанијата наместо да ја открие вистината.Во втората сезона Даниел е во врска со Ешли и полека се оддалечува од татко му.Тој успева во преземањето на компанијата “GRAYSON GLOBAL”,несвесен за постоењето на организацијата “Americon Initiative”и за нејзината опасност. Откако ќе ја најде Ешли во хотелска соба со еден од инвеститорите тој ја прекинува нивната врска,заплашувајќи го инвеститорот со уцена.Можно е тој повторно да се вљубува во Емили во исто време мразејќи го Ејдан за блискоста со неа.
Конор Паоло ја толкува улогата на Деклин Портер,помалиот брат на Џек Портер.За време на свршувачката забава тој и Шарлот,со која е во романтична врска,забележуваат човек со сина капа,за кој сметаат дека е вмешан во убиството.Деклин е шокиран кога открива дека тој човек е всушност неговиот брат.Кога обвинителството го повикува Деклин на судењето на Даниел,Шарлот се обидува да го заведе за да ја каже вистината,но тој одбира да го заштити Џек-открива дека Шарлот бил под дејство на седативи и алкохол ноќта кога Тајлор Барол е убиен,и кажува дека немало никаков човек,со што практично става крај на нивната врска.Откако станува пријателка со девојката по име Џејми,Шарлот ја обележува за одмазда,уште повеќе оддалечувајќи го поранешниот пар.Во втората сезона Деклин презема поголема одговорност во барот и повторно станува пријател со Шарлот.
Криста Б. Ален ја толкува улогата на Шарлот Грејсон,најмладиот член на семејството Кларк и единствената ќерка на семејството Грејсон.Името и го дала Викторија по тетката на Дејвид Кларк.Таа е помладата полусестра на Даниел и Аманда.Има одлично академско досие и ,за разлика од поголемиот дел од Грејсонови, поседува силен морален компас.Верувајќи дека Конрад е нејзиниот татко,Шарлот е шокирана кога дознава дека таа всушност е резултат на афера помеѓу Викторија и Дејвид Кларк.Како последица на непријатностите во нејзиното семејство и крајот на врската со Деклин,Шарлот почнува да користи дрога.Таа е потиштена кога авионот на Викторија се урива,и се обидува да изврши самоубиство,но со текот на времето закрепнува и завршува со рехабилитацијата.Шарлот е единствената личност на која Викторија и открива дека го напуштила авионот пред да се урне.Таа се спријателува со својата полусестра Емили,но не го дознава нејзиниот вистински идентитет.Наместо тоа Емили бара од Аманда да биде поблиска со Шарлот.По барање на Емили Аманда и дава на Шарлот еден од дневниците на Дејвид Кларк,кој го открива посредството на Викторија во неговото неправедно обвинување.Шарлот постепено се спријателува со Деклин и покрај турбулентниот крај на нивната претходна романтична врска.
Бери Слоун ја толкува улогата на Ејден Матис.Ејден тренирал заедно со Емили под надзор на Такеда.Тие се сретнаа кога нивните мисии за потрага по руски разбојник се судрија.Ејден верувал дека тој човек е одговорен за изчезнувањето на неговата сестра,а додека Емили дејствувала под наредба на Такеда да го зароби.Откако ќе го застрелаат разбојникот Ејден се враќа во треннг кампот на Такеда со Емили.Постепено Емили и Ејдан започнуваат романтична врска.И покрај тоа што и ветил на Емили дека ќе ја поведе со себе,заминал без нејзе во потрага по нејзината сестра.Кога Гордон Марфи се обиде да ја убие емили,Ејдан го убива.Емили ги не ги прифаќа обидите на Ејден да се смират,но на крајот повторно ја разгореа искрата.Од тогаш споделиле многу моменти на нежност.Даниел незнаејќи за нивната завера работел со Ејден за да го замени неговиот татко како извршен директор на ‘GRAYSON GLOBAL’.Исто така тој го смета Ејден за соперник кој му пречи да дојде до вниманието на Емили.
Споредни улоги
Џејмс Тупер ја толкува улогата на Дејвид Кларк,измамениот татко на Аманда и Шарлот.Тој се појавува само во сцените кои се однесуваат на спомени од минатото.Успешен извршен директор на фондот на ‘GRAYSON GLOBAL’,посветен татко на Аманда,тој имал врска со мажената Викторија Грејсон,по распадот на неговиот брак со Кара.После терористичкиот напад врз авион,Дејвид е обвинет за злосторството од страна на неговиот работодавец Конрад,заедно со Френк и колебливата Викторија,како и други  лажни пријатели и колеги на кои тој им верувал.Тој бил уапсен и осуден на доживотен затвор за обвиненија за терористичка завера и масовно убиство.Гордон Марфи- член на “Americon Initiative”го прободува и убива Кларк за време на затворски бунт.Кларк во општеството важи за најомразениот човек во Америка,углед којшто неговата најстара ќерка е решена да го смени.Иако никогаш не ја среќава Шарлот,која што Викторија ја одгледа како ќерка на Конрад,Кларк се сомнева дека таа е всушност негова ќерка,поради тоа што викторија и го дала името на неговата тетка.
Маргарита Левиева ја толкува улогата на Аманда Кларк, родена како Емили Торн таа се спријателува со Аманда Кларк центарот за млади деликвенти и се согласува да го замени идентитетот со нејзиниот.Откако Френк ќе се закани дека ќе ја открие вистината,новата Аманда го убива во паника и и се јавува на Емили,која што ќе ја донесе во нејзиниот дом во Хемптон.Иако таа ја смета Емили за сестра,Аманда е несигурна дека и Емили искрено се грижи за неа,и почнува да се чувствува искористена.Откако Аманда ќе го пронајде телото на Тајлер на плажата,Такеда ја зема и ја тренира да биде пион на Емили.Во последната епизода од првата сезона Аманда се враќа бремена во Хемптон и ја продолжува нејзината врска со Џек.Несигурна околу татковството на нејзиното дете поради авантурата за една ноќ која ја имала откако си заминала од Хемптон,Аманда ја замолува Емили да се осигура дека тестот за татковство ќе го покаже Џек како татко.Иако тоа навистина се случува, Емили тврди дека била принудена да го лажира тестот.Иако често е неодлучна,Амада вообичаено се согласува да и помогне на Емили.Таа е повредена во караница со Викторија,и не долго подоцна го раѓа нејзиниот син,Карл.Емили подоцна ја признава лагата и и се извинува на Аманда,која пак и се извинува за тоа што започнала врска со Џек иако знаела дека Емили има чувства за него.Иако Аманда сака му ја признае замената на идентитетите на Џек,Емили ја одвраќа од намерата,велејќи дека тоа само ќе му го скрши срцето.
Џенифер Џејсон Леј ја игра улогата на Кара Кларк Марфи,мајката на Емили Торн.Исто така ,во првата сезона,позната како Кара Вилкинс.Како последица на сериозна ментална болест,Кара е одговорна за тоа што нејзината ќерка Аманда за малку ќе се удавела.Ужасната од сопствените постапки Кара ќе го замоли Дејвид да ѝ каже на Аманда дека таа е мртва.Тие се разделени две декади,и за тоа време Кара стапува во брак со Гордон Марфи.Несвесна за заментата на идентитетот Кара оди да ја види повредената Аманда во болница,каде што исто така се среќава со Емили,која себеси се претставува како кумата на Карл.Велејќи дека Кара може да претставува опасност за Карл,Емили и кажува на Аманда да ја оддалечи мајка и,но откако Кара ќе попушти и ќе побара прошка Аманда се согласува.Кара подоцна ја прашува Емили дали Аманда навистина и простила,на што Емили ќе одговори:”Сака да ти прости”.
Амбер Валета ја толкуа улогата на Лидија Дејвис (во првата сезона),најдобрата пријателка на Викторија и поранешната секретарка на Дејвид Кларк.Откако е разоткриена нејзината афера со Конрад Грејсон,врската со Викторија и се распаѓа и тие стануваат далечни.Се претпоставува дека Лидија заѓинала во авионската несреќа во последната епизода од првата сезона.
Ештон Холмс ја толкува улогата на Тејлор Барол (првата сезона),најдобриот другар и цимер на факултет на Даниел Грејсон.Тој доаѓа во Хемптон за да се здобие со функција во “GRAYSON GLOBAL” заедно со Даниел.Се обидува да се поврзе со бизнис елитата во Хемптон.Има кратка врска со Ешли Девенпорт,но во неколку епизоди одржува сексуална врска со Нолан.Се чини дека Тајлер е заљубен во Даниел и се обидува да ја попречи неговата врска со Емили.Тој и Даниел се вклучуваат во натпревар за работа во “GRAYSON GLOBAL”.Подоцна во сезоната тој ја открива тајната на Емили и вистината за неправедното обвинување на Дејвид Кларк.Тој се обидува да го убие Даниел за да може да ја обвини Емили за неговата смрт,но  е убиен од страна на Сатоши Такеда.Убиството на Тајлер и последователната истрага е главен свод на приказната за време на првата сезона.
Макс Мартини ја толкува улогата на Френк Стивенс,шеф на обезбедувањето на семејството Грејсон кој работел заедно со Конрад за да го обвини Дејвид Кларк за терористичкиот напад,подоцна убедувајќи ја Викторија да ја поддржи нивната верзија на настаните.Френк имал романтични чувства за Викторија,и токму тоа заедно со губењето на довербата која Конрад ја имал во него,било причина Конрад да го отпушти Френк.Френк на крај ја откри вистината за Емили но беше убиен од страна на Аманда пред да извести било кого,оставајќи ја Викторија со само една трага:”Емили Торн не е онаа што тврди дека е .”
Хироуки Санада и Кери-Хироуки Тагава ја толкуваат улогата на Сатоши Такеда,моќен извршен директор во Јапонија и поранешен ментор на Емили во нејзината потрага по одмазда.Во втората сезона Тагава ја презеде улогата од Санада кој не беше во можност да продолжи поради судири во неговиот распоред.
Роџер Барт ја толкува улогата на Лео Мејсон Тредвел,познат автор кој ја интервјуираше Емили како мала и беше потплатен од Грејсонови да пишува лаги во неговата книга за Дејвид Кларк.За време на судењето на Даниел ,Мејсон се враќа да напише блог.Емили манипулира со него,и го наведува да пријави дека Аманда го убила Тајлер и дека изјавата на Шарлота за тоа дека Џек бил на плажата е лажна.Во втората сезона тој се враќа да ја открие вистината за Дејвид Кларк и сите вмешани во таа приказна.
Дилшад Ватсарија ја толлува улогата на Падма Лахари,вработена во “NOLCORP” ,од страна на Нолан, како новиот CFO.Тие се во врска но врската им станува напната откако Падма ќе се обиде да ја открие вмешаноста на Дејвид во создавањето на компанијата.
Вилијам Девон ја игра улогата на Едвард Грејсон,претседател на одборот на “GRAYSON GLOBAL”,поранешен основач и првиор извршен директор на компанијата,таткото на Конрад.Тој е посветен на заштитата на империјата и статусот на семејното име.
Адриане Барбеу ја толкува улогата на Марион Харпер,мајката на Викторија која очигледно ја научила Викторија како да брка мажи,и која Викторија ја презира поради тоа што била запоставувана во детството.
Мајкл Нардели ја толкува улогата на Треј Ченлер,богато момче од училиштето “COLLINS”,кој сака да го искористи Деклин.
Џ.Р.Борн ја толкува улогата на Кели Рајан.
Венди Кресон ја толкува улогата на Хелен Кроули,член на “Americon Initiative”.
Е.Џ.Бонила ја толкува улогата на Марко Ромеро,поранешниот финансиски директор на “NOLCORP”.Откриено е дека тој имал романтична врска со Нолан во текот на многу години,се до 2006 година.
Мајкл Труко ја толкува улогата на Нејт Рајан.
Џејмс Мек Кафреј ја толкува улогата на Рајан Хантли,адвокатот кој ја застапувал Викторија при разводот со Конрад.Тој и помогнал неа во неколку илегални дејства,за да се спушти позицијата на Конрад во разводната спогодба.Губитокот на доверба помеѓу нив доведе до тоа Викторја на крај да го отпушти.Тој исто така беше одбранбен адвокат на Дејвид Кларк.Иако во почетокот изгледаше како потенцијална мета на Емили,подоцна се откри дека всушност работел за неа,верувајќи цело време дека Кларк е невин.
Џејмс Пурефој ја толкува улогата на Доминик Рајт,сликар и стар лјубовник на Викторија пред таа да се омажи за Конрад.Тие ја обновуваат нивната врска за време на судењето на Даниел, иако Конрад подоцна му се заканува со цел тој повторно да замине од животот на Викторија.
Тес Харпер ја толкува улогата на Карол Лин Милер,поранешна секретарка во “GRAYSON GLOBAL”,а воедно и тетка на Нолан.Милер истражува во GRAYSON GLOBAL со цел да најде доказ за невиноста на Дејвид Кларк,но пред тој да биде информиран за овие докази тој бил убиен од страна на непознат човек со бела коса кој бил помошник на семејството Грејсон.После тоа,Нолан ја лажираше нејзината смрт.Емили дознава за Милер преку дневник кој недостасувал во нејзината кутија и се прикажува како домашно обезбедување за да зборува со Лин за нејзината улога во падот на Кларк.Милер подоцна ќе и се спротивстави на Емили поради нејзината желба да го убие Гордон Марфи,велејќи дека нејзиниот татко никогаш не би се согласил на тоа.
Втората сезона на ‘Одмазда’ ќе има нови протагонисти,вклучувајќи ја бившата жена и децата на Конрад,мајката на Викторија и луѓе од минатото на Емили,Аманда и Нолан,како и мајката на Емили.
Развој и продукција
Во јануари 2011 година АВС напиша сценарио за пилот епизодата на “Одмазда”.Во март 2011 година,на глумицата Емили Ван Камп и беше дадена главната улога, и кратко после тоа беше објавено дека Ешли Мадеке ќе има улога во серијата.Меделин Стоу и Хенри Зерни исто така се приклучија во серијата.Макс Мартин и Роби Амел ги толкуваа улогите на Френк Стивенс,приватен детектив,и Адам,богат студент чии амбиции се да студира на Јеил.Џејмс Тупер го замени Марк Блукас во улогата на таткото на Емили,откако Блукас бил принуден да се откаже поради неговите обврски кон серијата “Неопходна грубост”.Исто така ѕвездата на хит серијата “Озборувачка” ,Конор Паоло, беше избран за постојана улога во серијата за ликот на Деклин Портер.Поранешната ѕвезда на серијата “Никита”,го доби ликот на Тајлер Берол,колега од Харвард на Даниел Грејсон.
На 13 Мај 2011 година АВС го подигна проектот на ниво на серија.На 17 Мај 2011 АВС објави дека серијата ќе се емитува во среда навечер во 10 часот според Источно /9 часот попладне според Централно време,започнувајќи со есенската сезона во 2011.
Прием
На оваа серија главно и се дадени позитивни критики,со вкупен резултат од 8.3/10,според 33 349 корисници на IMDB,и 66/100 според 20 медиумски критики на Metacritic.Дороти Рабиновиц од The Wall Street Journal ja пофали серијата,пишувајќи:”Пристигнувањето на една чиста и неизменета драма за страста,стара колку и човештвото е нешто што треба да се прослави.Тоа посебно важи кога таа драма е толку маѓична на еден задоволувачки,шарен начин,каква што всушност се покажа дека е серијата”,притоа упатувајќи посебни пофалби за глумицата Ван Де Камп за “за смешната и целосно рекласирачка изведба за уживање. ”Петтата епизода од серијата предизвика посебно воодушевување,при што Ц.Орландо од TV Fanatic напишал”Одмазда ги однесе работите на потполно ново ниво оваа недела”,упатувајќи со посебна белешка на местењето на Дејвид Кларк”Викторија е изгледа единствената која што има совест”.Yahoo TV ја спомна серијата на списокот на топ телевизиски програми во 2011. Серијата се појави на насловната страница на Parade,Entretaiment Weekly и TV Guide, и беше објавена во списанијата Rolling Stone,Vanity Fair,Vogue,People,US Weekly,Cosmopolitan,Seventeen и Teen Vouge.
На 10 мај 2012 година АВС објави дека ќе се снима втора сезона на “Одмазда”.Весникот The Hollywood Reporter објави дека “Одмазда”е една од првите серии која добила “печат на одобрение” од претседателот на АВС Entretaiment Пол Ли,кој го нарекува шоуто “секси и заразно”,како што рекоа критичарите во јануари “едноставно сакате повеќе”.
Рејтинг
Пилот епизодата достигна рејтинг од 3.3 според Nielsen листата,кај демографската категорија на возраст од 18 до 49 години,и 10.02 милиони гледачи,освојувајќи го терминот во 10 часот попладне наспроти сериите “Истрага на местот на злосторството” и ”Закон и ред”Објавено е дека “Одмазда”е највисоко рангираната телевизиска серија на АВС,после завршувањето на “Изгубени”.На 22 Октомври 2011 година беше забележано дека “Одмазда” постојано го освојува терминот кај демографские категории на возраст од 18-34 и 18-49,пред сериите ”Истрага на местото на злосторството” и ”Закон и ред”.
После приближно два месеци пауза од 29 февруари 2012 ”Одмазда” се врати на екраните на 18 април 2012 и го освои првото место на Nielsen листата,освојувајќи го терминот наспроти секоја друга телевизија поставувајќи се на првото место според вкупниот број на гледачи на возраст од 18-49 и 25-54.Оваа серија ја премина во гледаност и специјалната епизода на серијата “Закон и ред”,која се емитува на NBC,со +33 % од вкупните гледачи, на возраст од 18-49 +53%,на возраст од 25-54 +45%,и од година вогодина остваруваше сè поголема гледаност од аспект на вкупни гледачи (+81%),на возраст 18-49 +35%,и на возраст од 25-54 +38%,издигнувајќи се над водечката програма од истата ноќ во минатата година.На 25 април 2012 година “Одмазда ” го освои терминот последователно две недели,кога епозодите беа прворангирани на Nielsen листата,помеѓу вкупните гледачи,гледачи на возраст од 18-49,18-34 и 25-54.
Во просек “Одмазда” е најгледаната серија на АВС телевизиската мрежа,во среда во 10 часот попладне по повеќе од 5 години од завршувањето на серијата “Изгубени” ,за време на телевизиската сеозна 2006-07 година.
Марко Шќеповиќ
Марко Шќеповиќ (роден на 23 мај 1991 година) е професионален српски фудбалер кој настапува на позицијата напаѓач. Моментално настапува за екипата од кипарското првенство во составот на Омонија.
Партизан
Во летото 2010 година Марко Шќеповиќ бил промовиран во првиот тим и го потпишал својот прв професионален договор. Во неговата прва сезона под раководство на тренерот Александар Станојевиќ, настапите во клубот ги делеле со соиграчите од нападот: Ламин Диара, Едуардо Пачеко и Лазар Марковиќ.
Шќеповиќ го постигнал својот прв професионален гол на 4 септември 2010 година, во победата со резултат од 2:0 на домашен терен против екипата на ФК Хајдук Кула. На 29 октомври наредната година, тој го постигнал вториот гол во победата од 3:1 против составот на ФК Смедерево. При постигнувањето на тој гол, со прстот на усните гестикулирал сакајќи да ги „замолчи“ некои од навивачите на источната трибина на стадионот на Партизан што континуирано го провоцирале за време на натпреварот. Тој, на 26 ноември постигнал гол во победата на екипата на Партизан од 2:0 во Вечното дерби против составот на Црвена ѕвезда од Белград. На тоa вечно дерби тој бил добитник на наградата „играч на натпреварот“ кој ја доделувал српскиот весник Спортал.
Аферата со трака на раката
На 6 август 2013 година, откако бил назначен за капитен на екипата на Партизан во поразот на домашен терен од Лигата на шампионите на УЕФА со резултат од 0:1 од Лудогорец од Разград (вкупен пораз 1:3), водачот на навивачката група на Гробари по име Милош „Кими“ Радисављевиќ скокнал на теренот и му ја извадил капитенската лента од раката на Милош Шќеповиќ. На 7 август, скандалот станал уште поконтроверзен кога се одржувала медиумска прес конференција. Радисављевиќ тврдел за медиумите дека не му ја одзел „агресивно“ лентата од раката и дека тој и Шќеповиќ биле вистински „пријатели“.
И покрај бизарната медиумска конференција и мирното согласување и прифаќање на изјавата на Радисављевиќ од страна на Шќеповиќ, криминологот Златко Николиќ од српскиот Институт за криминалистичко и социјално истражување изразил сомневање дека прес конференцијата била организирана намерно и дека Шќеповиќ бил понижен, а можеби и му се заканувале само за да ја прифати изјавата на Радисављевиќ за вистинита. И покрај тоа што српското Министерство за внатрешни работи ветило дека ќе го истражи и расветли случајот темелно, Радисављевиќ бил ослободен по 90-минутното испрашување во полиција. За инцидентот Милутин Шошкиќ рекол: „Увезовме хулиганство од Англија, но немаме личност како Маргарет Тачер да го неутрализира истото“.
Олимпијакос
На 2 септември 2013 година, Шќеповиќ потпишал четиригодишен договор со Олимпијакос, за сума од 3,5 милиони евра. На 22 февруари 2014 година, тој го постигнал својот прв хет-трик во кариерата, во победата од 4:0 на гости против ОФИ Крит.
И покрај тоа што постигнаl четири гола за грчкиот тим, Шчеповиќ стартуваl само на седум натпревари во текот на целата кампања, вкупно 650 минути игра.
Мајорка (позајмица)
На 20 август 2014 година, Милош Шќеповиќ бил позајмен на шпанската екипа од Сегунда дивизион, Мајорка со договор за една сезона. Како неприкосновен стартер на почетокот на сезоната, тој постигнал голови против екипите на CA Осасуна и ЦД Луго.
Терек Грозни (позајмен играч)
На 25 февруари 2015 година, Шќеповиќ му се приклучил на ФК Терек од Грозни како позаjмен до крајот на сезоната 2014–15.
Ројал Мускрон - Перуелц (како позајмен играч)
Во месец август 2015 година, Шќеповиќ му се приклучил на Ројал Мускрон-Перуелц како позајмен играч од составот на Олимпијакос.
Фехервар
На 30 август 2016 година, тој потпишал тригодишен договор со унгарскиот Фехервар.
Чајкур Ризеспор
На 30 август 2019 година, Милан Шќеповиќ потпишал тригодишен договор со турскиот клуб од Супер лигата, Чајкур Ризеспор.
Приватен живот
Милан Шќеповиќ бил син на поранешниот напаѓач на Партизан, Слаѓан Шќеповиќ, и помлад брат на уште еден професионален фудбалски напаѓач, Стефан Шќеповиќ.
Клупски признанија
Партизан Белград
Олимпијакос
Видеотон
Омонија
Пелворм
Пелворм (Pellworm; Pelvorm; севернофризиски Pälweerm) — општина и остров во округот Северна Фризија, во сојузната покраина Шлезвиг-Холштајн, Германија.
Општината се наоѓа на истоимениот остров — еден од трите најголеми во архипелагот Севернофризиски Острови на брегот на Северното Море.
Во средновековниот период, Пелворм бил дел од поголемиот остров Штранд, кој потопен на делови при ужасната плимна бура во 1634 година. Други остатоци на Штранд се Нордштранд и хализите. Сите овие припаѓале на историската област Утланде.
До Пелворм се стигнува со ферибот кој тргнува од соседниот полуостров Нордштранд (кој пак е поврзан со копното преку патен насип).
Една од најголемите хибридна обновлива енергетска централа во Европа се наоѓа во Пелворм. Претставува мешавина на фотоволтаична и ветерна енергија и обезбедува над 700 мегават часови електрична енергија годишно.
Заедно со неколку помали острови, Пелворм е дел од истоимената општинска заедница, чие седиште се наоѓа на островот.
Фарбод
Фарбод — вообичаено персиско машко име во Иран. Тоа значи „заштитник на славата“.
Етимологија
Според делото „Шахнамех“, наставката „бод“ доаѓа по секој збор за да му покаже сопственост. На пример, „сепах“ значи армија, „сепахбод“ на персиски значи некој што контролира војска, што е еднакво на македонскиот збор генерал.
930
930 (Римски бројки) — година според општоприфатениот календар. Тоа била 930 година од новата ера, 930. од првиот милениум, 30. од X век и прва од 930-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6438 и 6439 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5680 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4690 и 4691 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1683.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 930 година се протега во 3566 и 3567, додека според второто гледиште, годината трае во текот на 3626 и 3627 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1473. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 317 и 318 исламска година.
Аника Дакмарк
Анника Дакмарк, (родена на 17 септември 1971 година во Бурос, Вестерјетланд, Шведска) е шведска телевизиска водителка. Таа била крунисана како Мис на Шведска во 1996 година.
Дакмарк ја претставувала Шведска на Мис Универзум 1996 година, каде што била рангирана на 4-то место во генералниот пласман за време на прелиминарното натпреварување. Ова рангирање и овозможи да напредува како една од најдобрите 10 полуфиналистки, на крајот пласирајќи се на 10-тото место во генералниот пласман за време на полуфиналето.
Во 1998 година, Дакмарк го претставила шоуто за рецензија на филмови „Широк екран“ на ТВ1000. Дакмарк го презентирала извлекувањето на Лото на ТВ4 секоја недела од 2000 година па наваму.
Личен живот
Дакмарк била во брак со поранешниот фудбалер Томас Бролин пред да се разведат во 2006 година.
Пелворм (амт)
Пелворм (Pellworm) — општинска заедница во округот Северна Фризија, во Шлезвиг-Холштајн, Германија. Нејзиното седиште е во Пелворм.
Општинската заедница Пелворм се состои од следниве општини:
Меизосеизмичка област
Меизосеизмичката област во земјотрес е област со максимална штета. На пример, во Чарлстон, Јужна Каролина, земјотрес од 1886 година, меизосеизмичката област била површина од околу 32 од 48 км протегајќи се североисточно помеѓу Чарлстон и Џедбург и вклучувајки го Самервил. Проценетиот епицентар бил во близина на Мидлтон Плејс.
ПУ „Мирче Ацев“ - Кошино
Основно училиште „Мирче Ацев“ (официјално: Подрачно основно училиште „Мирче Ацев“ - Кошино; скратено: ПОУ „Мирче Ацев“) — подрачно основно училиште во селото Кошино, составен дел на истоименото училиште во селото Лажани.
Местоположба
Училиштето се наоѓа во средишниот дел на селото, на десниот брег од селскиот дол.
Настава
Во училиштето се изведува настава од прво до петто одделение и наставата се изведува единствено на македонски наставен јазик во 1 паралелка.
Пенехаген
Пенехаген (Peenehagen) — општина во округот Мекленбуршка Езерска Област, во Мекленбург-Западна Померанија, Германија. Била создадена на 1 јануари 2012 со спојување на поранешните општини Грос Гивиц, Хинрихсхаген и Ланзен-Шенау.
Гвајнија
Гвајнија (Guainía, од јуриски = „Земја на многу води“) — департман во источна Колумбија. Се граничи со Венецуела и Бразил. Нејзин главен град е Инирида. Во 1963 година Гвајнија беше одделена од департманот Ваупес. Северниот дел и реката Инирида се вклучени во сливот на Ориноко; остатокот е дел од сливот на Амазон. Реката Гвавиаре е главната област за колонизација; многу колонии доаѓаат од колумбиската андејска зона, повеќето од Бојака. По нив следуваат јанерос, луѓе од источните рамнини (Јанос). Населението е главно составено од Америндијци, а најголеми етнички групи се Пуинавес (од семејството makú-puinave) и курипакос (од семејството Аравак). Во департманот има вкупно 24 етнички групи; многу од нив зборуваат на четири домородни јазици, покрај шпанскиот и португалскиот.
Општини
Има само една општина во Гвајнија: Инирида, нејзиниот главен град. Остатокот од територијата е поделен на повеќе населени места (corregimientos departamentales), бројка во очекување поради јавно нарушување. Овој случај се случува само во Амазонас, Вапе и Вичада. Баранко Минас е второ по големина население и негово главно населено место; се наоѓа на реката Гвавиаре.
Помалите градови во Гваенија се:
Фарамарз
Фарамарз (персиски : فرامرز) бил еден од иранските пахлавци во делото „Шахнамех“. Тој бил син на Ростам и конечно бил убиен од Кај Бахман.
Книгата „Фарамарз Нама“, напишана сто години по Шахнамех, зборува за Фарамарз и неговите војни. Исто така, тој се споменува во други древни книги како „Борзу Нама“.
Дејан Ѓокиќ (кошаркар)
Дејан Ѓокиќ (11 август 1989) е српски поранешен професионален кошаркар.
Професионална кариера
Како плеј-мејкер, Ѓокиќ играл за резервите на ФМП, Раднички баскет/Раднички ФМП, Црвена звезда, Војводина Србијагас, АБС Приморје, Златибор, Металац, Патриоти Левице и Спарс Сараево.
Репрезентативна кариера
Ѓокиќ бил член на српскиот универзитетски тим кој освоил бронзен медал на Летната универзијада 2013 година во Казан, Русија. Србија победика со 87–74 над Канада во натпреварот за бронзениот медал. Во текот на осум натпревари на турнирот, тој имаше просек од 8,5 поени, два скока и 3,5 асистенции по натпревар.
НИ врата
НИ врата, НИ коло или НИ капија (NAND gate) - дигитална логичка врата чиј излез ја следи таблицата на вистинитост прикажана на десната страна. На излезот се појавува логичка нула „0“ само ако двата влеза се во состојба на логичка единица „1“.
НИ вратите се универзални (заедно со НИЛИ вратите) бидејќи сите функции на Буловата алгебра можат да се извршат со НИ врати. На пример, логичката И функција се постигнува со спојување други НИ врати на кои кратко им се споени влезовите (па работат како НЕ врата (инвертор)) на излезот на првите НИ логички врати.
Симболи
Постојат 2 симбола за НИ коло, обичен („воен“, „американски“) и правоаголен (ИЕЦ).
Хардверски опис и распоред на пиновите
НИ вратата е основна логичка врата и како таква постои во ТТЛ и Технологија на комплементарни метал-оксидни полуспроводници изведби како интегрално коло.
Пример на четирикратна НИ врата во дигитална ЦМОС технологија е дадена на сликата. Двата слободни пина се користат за напојување на интегралното коло.
93 п.н.е.
93 п.н.е. — година според општоприфатениот календар. Тоа била 93. година пред новата ера, 93. од првиот милениум п.н.е., 93. од 1 век п.н.е. и четвртта од 90-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5415 и 5416 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4657 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3667 и 3668 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 660.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 93 година се протега во 2543 и 2544, додека според второто гледиште, годината трае во текот на 2603 и 2604 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 450. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 736 и 735 исламска година пред хиџра.
Итака
Итака (грчки: Ιθάκη) — грчки остров кој се наоѓа во Јонското Море, со површина од 120 км2, и 3.084 жители. Островот е општина во префектурата Кефалинија и се наоѓа североисточно од брегот на Кефалоња, и западно од континентална Грција. Најмногу е познат по Хомеровата Итака, како домот на Одисеј во Одисеја.
Потекло на името
Името на Итака останало непроменето од класичните времиња. Постојат различни тумачења за потеклото на името на Итака; според едни островот го добил името по митолошкиот херој Итак, по други од грчкиот збор "ithy" што значи весел, а некои сметаар дека името настанало од феничанскиот збор "utica" што значи колонија.
Итака во митологија
Авантурите на Одисеј траеле дваесет години, а сета негова сила и мисла била врзана за враќањето на островот Итака со кое владеел и на кој го чекала неговата верна сопруга Пенелопа и синт наследник Телемах. Островот Итака бил карпест и на него населението се занимавало со земјоделство и сточарство, по ништо посебно, ни богато. Но верноста на Пенелопа и мистичното исчезнување на Одисеј по Тројанската војна, на Пенелопа ѝ обезбедиле несакани просци. Токму пред враќањето на Одисеј во својот дом, дванаесет хеленски владетели ја побарале за сопруга, донесувајќи насилна одлука дека таа мора да одбере еден од нив. Одисеј, кого Атена го престорила во просјак со својот син им се спротивставува и го зачувува домот и семејството.
Стандардизиран пристап во мерење на оперативниот ризик
Стандардизиран пристап за мерење на оперативен ризик (англиски: Standardized approach for measuring operational risk) претставува пристап за утврдување на потребниот капитал за покривање на загубите од оперативен ризик, пропишан со меѓународната (Базел 2) и со националната регулатива.
Поим
Стандардизираниот пристап е во добра можност да ги отслика различните профили на ризик низ банките, што се прикажани преку нивните деловни активности. Процентите на капиталните издвојувања во рамки на стандардизираниот пристап се одредени од страна на супервизорот. Понатаму, како единствен финансиски индикатор кој има линеарна врска со оперативниот ризик се поставува бруто приходот, иако при самото воспоставување на стандардизираниот пристап, тој не бил единствен финансиски индикатор.
Вкупното капитално издвојување за одредена банка се пресметува како прост збир од капиталните издвојувања за секоја деловна линија.
Важна одлика на стандардизираниот пристап за мерење на оперативниот ризик е тоа што дава основа за користење пософистицирани пристапи и, како таков, помага во поттикнување на развојот на подобро управување со оперативниот ризик во банките. Со други зборови, поделбата на банкарските активности по деловни линии претставува услов за преминување кон пософистициран пристап за управување со оперативниот ризик. Заради тоа, правилната поделба по деловни линии не е само предност во примената на овој пристап, туку и можност понатаму уште подобро да се управува со оперативниот ризик.
Важечки поставки
Во стандардизираниот пристап, банкарските активности се поделени во осум деловни линии :
Во рамките на секоја деловна линија, бруто приходот е индикатор на обемот на работењето и, на тој начин, служи како скала на изложеноста на оперативен ризик во рамките на секоја од овие деловни линии. Капиталните издвојувања по основ на оперативен ризик за секоја деловна линија се пресметуваат со множење на бруто приходот со тежинскиот фактор (означен како β) доделен за таа деловна линија. Треба да се напомене дека во стандардизираниот пристап, бруто приходот се мери за секоја деловна линија, а не на ниво на банка.
Вкупното капитално издвојување се пресметува како тригодишен просек од простиот збир на капиталното издвојување во секоја деловна линија за секоја година. Во која било дадена година, негативните капитални издвојувања (кои произлегуваат од негативен бруто приход)во било која деловна линија можат да се компензираат со позитивните капитални издвојувања во другите деловни линии, и тоа без ограничувања. На национално ниво, супервизорот може да усвои поконзервативно постапување со негативниот бруто приход. Меѓутоа, кога вкупното капитално издвојување за сите деловни линии во рамките на дадена година е негативно, таа година се вклучува во именителот, односно збирот на годишните бруто приходи секогаш се дели со 3. На овој начин, во случај на постоење на една година со негативен бруто приход, при користење на стандардизираниот пристап ќе се издвои помал капитал за оперативен ризик за разлика од постоење на истиот случај при користење на пристапот на базичен индикатор. Целта на Базелскиот комитет е на овој начин да ги стимулира банките да пристапат кон напуштање на пристапот на базичен индикатор и користење во најмала рака на стандардизиранот пристап за мерење на оперативниот ризик.
Алтернативен стандардизиран пристап
Националниот супервизор има дискреционо право да и овозможи на банката да го користи Алтернативниот стандардизиран пристап, под услов банката да е способна да му покаже дека овој пристап обезбедува пореално утврдување на капиталот за оперативен ризик. Откако на банката и е дозволено да го користи алтернативниот пристап, нема да и биде дозволено враќање кон употребата на стандардизираниот пристап, без дозвола од страна на супервизорот. Целта на Базелскиот комитет е овој пристап да го применуваат ограничен број на банки, при што, пристапот не се препорачува за банки од развиените финансиски пазари. Методологијата за капитално издвојување за оперативен ризик според овој пристап е иста и како за стандардизираниот пристап, со исклучок на две деловни линии- банкарство на мало и комерцијално банкарство. За нив, кредитите и побарувањата- помножени со фиксен фактор "m"- го заменуваат бруто приходот како индикатор за изложеност. Бета факторите за банкарството на мало и за комерцијалното банкарство се непроменети. Причината за ваквиот пристап е да не се оштетат оние банки кај кои овие деловни линии претставуваат значителен дел од вкупното работење, поради што нивниот бруто приход би бил значително поголем од бруто приходот остварен од другите банки.
За целите на алтернативниот стандардизиран пристап, вкупните кредити и побарувања во деловната линија банкарство на мало се состојат од вкупните износи искажани во следните кредитни портфолија: банкарство на мало, мали и средни претпријатија, кои имаат третман како банкарство на мало и откупени побарувања од сегментот на банкарство на мало. За комерцијалното банкарство, вкупните кредити и побарувања во оваа деловна линија се состојат од вкупните износи искажани во следните кредитни портфолија: корпорации, држава, банки, специјализирани кредити, мали и средни претпријатија третирани како корпоративни и откупени корпоративни побарувања. Како кредити и побарувања од комерцијалното банкарство се смета и книговодствената вредност на хартиите од вредност содржани во портфолиото на банкарските активности.
Во рамките на алтернативниот пристап, банките може да ги вклучат банкарството на мало и комерцијалното банкарство (ако сакаат) со користење на бета фактор од 15%. Слично на тоа, оние банки што не се во состојба да го разложат нивниот бруто приход во другите шест деловни линии можат да го соединат вкупниот бруто приход за овие шест деловни линии со користење на бета фактор од 18%, додека негативниот бруто приход се третира исто како и кај стандардизираниот пристап. Вкупното капитално издвојување за алтернативниот стандардизиран пристап се пресметува како просто собирање на капиталното издвојување за секоја од осумте деловни линии.
Квалитативни критериуми за стандардизиран пристап за мерење на оперативниот ризик
Со цел банката да ги исполни условите за примена на стандардизираниот пристап, таа треба да му докаже на супервизорскиот орган дека, во најмала рака:
Во продолжение, банката мора да воспостави специфични политики и да има документирани критериуми за мапирање на бруто приходот по тековните деловни линии и активности во рамката за управување со оперативниот ризик. Критериумите мора да бидат проверени и приспособени за нови или променети деловни активности.
Меѓународно активните банки кои сакаат да го применат стандардизираниот пристап мора да ги исполнат следните деполнителни критериуми:
Врагутница (Церово)
Врагутница — археолошко наоѓалиште во демирхисарското село Церово. Претставува црква од средниот век. Се наоѓа на раскрсницата на патот Церово-Боиште, покрај Црна Река, каде се забележува грамада од градежен материјал, односно остатоци од стара црква.
So Far, So Good... So What!
So Far, So Good… So What! е третиот студиски албум на треш метал бендот Megadeth. Издаден бил во 1988 г. во издаваштво на Капитол Рекордс. Во 2004 бил реиздаден со четири ремиксувани песни. Ова е единственото издание на бендот на кое се појавуваат Џеф Јанг и Чак Белер. По промотивната турнеја на албумот, тие си заминале од групата.
На овој диск се наоѓа една од првите песни кои воопшто ги напишал Мастејн, а тоа е втората нумера „Set The World Afire“. Тоа била првата негова песна која ја составил по напуштањето на Металика, а во едно интервју открил дека ја компонирал додека бил во автобусот со кој си заминувал дома.
„In My Darkest Hour“ е балада посветена на Клиф Бартон, кој бил колега на Мастејн од времето кога тој бил во Металика. Бартон починал во сообраќајна несреќа една година пред објавувањето на албумот. Ова е исто така последниот албум на Мегадет на кој била поставена преработена верзија од некоја постара песна на друг музичар.
Список на песни
Сите песни се напишани и компонирани од Дејв Мастејн, додека Дејвид Елефсон помогнал со текстот во нумерите 4 и 6, а напишал и дел од музиката за траките 7 и 8.
Јасна Полјана
Лав Толстој се родил во куќата во Јасна Полјана, а воедно и таму ги напишал познатите „Војна и мир“ и „Ана Каренина“. По смртта на Толстој, неговото тело е закопано во близина на неговата куќа. Самиот Толстој често ја именувал Јасна Полјана како негова „непристапна книжевна тврдина“.
Во јуни 1921 година, поседот бил национализиран и така службено станал негов меморијален музеј. Првично музејот бил управуван од Александра Толстаја, неговата ќерка. Актуелен директор на музејот е пра-пра-правник Владимир Толстој. Во самиот музеј се наоѓаат личните работи на Толстој, како и неговата библиотека од 22.000 парчиња. Во Јасна Полјана е неговата куќа, училиштето за деца-сиромаси и паркот каде се наоѓа гробот на Толстој.
Историја на сопствеништво
Поседот во Јасна Полјана првично бил во сопственост на семејството Карцеви. Во 18 век поседот бил купен од генералот Сергеј Волконски, а подоцна го предал на неговиот син, Николај Волонски, дедо на писателот. Николај живеел во делот кој денес се именува како „Волонскиева куќа“ пред да нарача да се изгради нова еднокатна куќа во 1810 година, на највисокото место во месноста. Тој исто така изградил штали, бања, летна кујна и две оранжерии поврзани со галерија, и создал француска градина, англиска градина со каскадни бари, долга патека со брези и дабови. Николај имал една ќерка и поседот и припаднал неа, Марија Николајевна. Нејзиниот сопруг, Николај Илич Толстој, воен ветеран од времето на битките со Наполеон во 1812 година, додал втор спрат на куќата и така обезбедил кров за големото 13 члено семејство.
По смртта на Толстој
Во 1911 година, сопругата на веќе починатиот Лав Толстој испратила барање до цар Николај II со цел Јасна Полјана да се назначи за музеј. Ова барање било одбиено од царот, но одобрил пензија за семејството со што се овозможило местото да биде одржано како што било.
Во 1919 година советската влада и официјално ја презела Јасна Полјана, односно местото било национализирано, и Јасна Полјана била под закрила на владата. Официјалната национализација била извршена во 1921 година и целиот комплекс бил именуван за музеј. Првата година имало 3,147 посетители.
Космос-1583
Космос-1583 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 415 км, а најмалото на 357.
Нане Сарма
Нане Сарма (, „Баба Мраз“) е митски лик во иранскиот фолклор. Таа е сопруга на Аму Новруз, „Чичкото Новруз“.
Во 2012 година, првата иранска народна приказна за Нане Сарма била објавена на англиски јазик, во книгата „Калинки и рози: Персиска љубовна приказна“.
Калабриска Тарантела
Калабриската Тарантела (на италијански: Tarantella Calabrese или „Сону а балу“) е генерички термин кој вклучува различни музичко-танцувачки изрази распространети на Калабрискиот полуостров и е различни од другите јужноиталијански танци кои се наречени едноставно Тарантела. Се игра и се танцува за време на верските фестивали и други социјални прилики. Во поново време, традицијата е оживеана, бидејќи новите групи се интересираат за инструменти кои спаѓаат во несекојдневни; свират „ад усу антику“ (на стар/традиционален начин) или го модернизираат звукот додавајќи бас линија или нови звуци.
Музички инструменти
Музички инструменти на калабриската Тарантела се: зампоња, често заменета со органето, со тамбурело, во некои области се користела Зампоња со Пипита и Фишиота, додека во Локрид е Монте Поро се користела калабриска лира. Ритамот се заснова на терзин со време во 12/8, а понекогаш и во 6/8.
Иако постои хомогеност во Тарантела што се игра и танцува во цела Калабрија, постојат одредени географски разлики: има либера во источниот катанзарес, сону а балу во Аспромонте и Зумпариеду во Сила и Виданеда во Реџо Калабрија и стилски разлики: фиминина (женски стил) маскулина (машки стил), либера.